สถานกงสุลใหญ่ ณ เมืองฮ่องกง แจ้งเตือนคนไทยในฮ่องกง ระมัดระวังและหลีกเลี่ยงพื้นที่การชุมนุม หลังผู้ประท้วงยกระดับความรุนแรงเผาสถานีรถไฟ
สถานกงสุลใหญ่ ณ เมืองฮ่องกง แจ้งเตือนคนไทยในฮ่องกง ระมัดระวังและหลีกเลี่ยงพื้นที่การชุมนุม หลังผู้ประท้วงยกระดับความรุนแรงเผาสถานีรถไฟสถานกงสุลใหญ่ ณ เมืองฮ่องกง แจ้งผ่านเพจเฟซบุ๊กของสถานกงสุลฯ ว่า ณ ขณะนี้ (วันอาทิตย์ที่ 15 กันยายน 2562 เวลา 19.30 น. ตามเวลาฮ่องกง) สถานการณ์การชุมนุมประท้วงอย่างผิดกฎหมาย ได้ยกระดับความรุนแรง โดยมีการปะทะกันระหว่างตำรวจฮ่องกงและผู้ชุมนุมประท้วง และผู้ชุมนุมประท้วงบางส่วนได้ใช้ความรุนแรงในการทำลายทรัพย์สินสาธารณะและจุดไฟเผาสถานีรถไฟ MTR (Wan Chai) โดยบริเวณที่มีการใช้ความรุนแรง คือ ฝั่ง Hong Kong Island ในย่าน Causeway Bay/ Wan Chai/ Central/ Admiraltyในการนี้ สถานกงสุลใหญ่ฯ ขอให้คนไทยทุกคนโปรดหลีกเลี่ยงและระมัดระวัง อย่าเข้าไปในบริเวณประท้วงข้างต้นและพื้นที่ใกล้เคียงขณะนี้ MTR ได้ระงับการให้บริการชั่วคราวในสถานี Admiralty และสถานี Wan Chai